Saint John's

Ang St. John's ay ang kabisera at pinakamalaking lungsod ng Antigua at Barbuda, bahagi ng Kanlurang Indiyas sa Dagat Karibe. Sa populasyon na 22,219, ang St. John's ay ang sentro ng komersyo ng bansa at ang punong daungan ng pulo ng Antigua. Ipinangalan ang lungsod kay San Juan ang Dibino.

 Kasaysayan 
Ang panirahan ng St. John's ay naging sentrong administratibo ng Antigua at Barbuda mula noong unang nakolonisa ang mga pulo noong 1632, at ito ang naging upuan ng pamahalaan nang makamit ng bansa ang kalayaan noong 1981. 

 Ekonomiya 
Ang St. John's ay isa sa mga pinaka-maunlad at kosmopolitan na munisipalidad sa Mas Mababang Antilles. Sikat ang lungsod sa mga mall na pamilihan nito pati na rin ang mga boutique o maliliit na pamilihan sa buong lungsod, na nagbebenta ng mga designer na alahas at haute-couture na damit.

Ang St. John's ay umaakit ng mga turista mula sa mga bakasyunan sa pulo at mula sa mga cruise ship o bapor panliwaliw na dumaong sa daungan nito sa Pantalang Heritage at Pantalang Redcliffe nang ilang beses sa isang linggo.

Ang industriya ng bangkong pamumuhunan ay may malakas na presensya sa lungsod. Ang mga pangunahing institusyong pinansyal sa mundo ay may mga opisina sa St. John's.

May palengke sa timog-kanlurang gilid ng lungsod kung saan ibinebenta araw-araw ang mga sariwang ani, karne, at sariwang isda.

Ang Antigua Rum Distillery ay matatagpuan sa Citadel at ang tanging distilerya ng rum sa pulo.

 Demograpiya 
Ang karamihan ng populasyon ng St. John's ay sumasalamin sa natitirang bahagi ng Antigua: mga Aprikano at mistisong Europeong-Aprikanong lahi, na may minoryang Europeo, kabilang ang Britaniko at Portuges. Mayroong populasyon ng Lebanteng Arabeng Kristiyano.

 Pamahalaan 
Ang St John's ay ang tahanan ng Parlamento ng Antigua at Barbuda. Ang St John's ay ang kabisera ng Parokya ng Saint John.

Ang Eastern Caribbean Civil Aviation Authority (Silangang Karibeng Pangasiwaan sa Abyasyong Sibil) ay mayroong punong-tanggapan sa Daang Factory sa St. John's."Eastern Caribbean Civil Aviation Authority (formerly, The Directorate of Civil Aviation) (Main Offices)." Eastern Caribbean Civil Aviation Authority. Nakuha noong 23 Disyembre 2012. "Address : Factory Rd City : Saint John's State : Antigua Country : Antigua and Barbuda" (sa Ingles)

 Mga dibisyong administratibo 

 Mga lugar 
Ang mga lugar (o Pangunahing Dibisyon) ay ang pangalawang antas na mga dibisyong administratibo ng Antigua at Barbuda. Itinuturing ang Saint John's na isang dibisyong administratibo na unang-antas pagdating sa paghahati sa mga Pangunahing Dibisyon.

 City Centre
 Greenbay
 Point
 Cook's Hill
 Gray's Farm
 Nut Grove
 Kentish
 Desouza Road
 Browns Avenue
 Villa
 Radio Range
 Sutherlands Development
 Upper Fort Road
 Micheal's Mount
 Princess Margaret
 Upper Gamble's

 Pangunahing pasyalan 
Ang skyline o horisonte ng lungsod ay pinangingibabawan ng mga puting barokong tore ng Katedral ni San Juan (St. John's Cathedral).

Ang Harding Botaniko ay malapit sa interseksyon ng Daang Factory at Abenidang Independence. Ang maliit na parke na may na mga bangko at gasebong panlilim ay nagbibigay ng isang tahimik na kanlungan mula sa abala ng aktibidad ng St. John's.
Ang Pulong Sandy ay isang parola na matatagpuan sa isang maliit na pulo mga 5 km mula sa baybayin patungo sa daungan ng St. John's.

Ang Tahanang Pampamahalaan (Government House) ay ang tirahan ng gobernador, na orihinal na isang gusali ng paroko noong ika-19 na dantaon. Kasama ito sa tala ng Pandaigdigang Pondo sa mga Monumento noong 2018 ng mga monumento na nasa panganib, kasunod ng pagkakalantad sa mga malalang pangyayari sa panahon.

 Klima 
Ang St. John's ay may Tropikal na sabanang klima (Koppen : Aw) na may mala-tag-araw na panahon sa buong taon, na may maiinit na araw at mainit na gabi. Pinakamataas ang pag-ulan sa mga buwan ng Setyembre hanggang Nobyembre dahil sa aktibidad ng bagyo. Noong Agosto 12, 1995, naitala ang temperatura na , na siyang pinakamataas na temperatura na naitala sa Antigua at Barbuda.

 Mga sanggunian 

Kategorya:Kabisera sa Hilagang Amerika